Dacă facem abstracție de mesajul separatist și ne concentrăm strict asupra aspirațiilor în privința altor teme politice, vedem cum naționaliștii scoțieni au captat energiile unor segmente de public favorabile statului social și animate de aspirația echității, adepte ale dezarmării și ostile implicării militare peste hotare, dar totodată sensibile față de noile teme ale stângii: ecologie, gen, asistență pentru țările sărace.